इन एक्ट्रेसेस ने लिया बेबाक फैसला, एक ने छोड़ी फिल्म तो दूसरी ने ठुकराया विज्ञापन- जानें क्या है वजह  
साउथ की एक्ट्रेस साई पल्लवी ने ठुकराई 'डियर कॉमरेड'
फिल्म के एक सीन को लेकर थीं असहज
बॉलीवुड एक्ट्रेस वाणी कपूर ने भी छोड़ा विज्ञापन
आजकल फिल्म इंडस्ट्री में ऐसे कई कलाकार मौजूद है, जो न सिर्फ मूवी या कॉमर्शियल ऐड में बोल्ड या इंटीमेट दृश्यों को फिल्माने से पीछे हटते हैं, बल्कि कई बार इनकी वजह से फिल्म या काम भी छोड़ देते हैं. इस बात का सबूत हैं साउथ की दमदार एक्ट्रेस साई पल्लवी (Sai Pallavi) और फिल्म 'शुद्ध देसी रोमांस' की एक्ट्रेस वाणी कपूर (Vaani Kapoor). जहां एक तरफ साउथ की एक्ट्रेस साई पल्लवी (Sai Pallavi) ने फिल्म में इंटीमेट सीन होने के कारण अपकमिंग मूवी 'डियर कॉमरेड' को साइन करने से मना कर दिया तो वहीं वाणी कपूर (Vaani Kapoor) ने विज्ञापन में स्विमसूट को लेकर उसमें काम करने से मना कर दिया.  
PC:foxx #throwback
A post shared by  Sai Pallavi (@saipallavi.senthamarai) on Apr 3, 2016 at 12:09am PDT

साउथ के दमदार एक्टर विजय देवराकोंडा और रश्मि मंदाना की फिल्म 'डियर कॉमरेड' 26 जुलाई को सिनेमाघरों में अपना जलवा दिखाने के लिए तैयार है. फिल्म के रिलीज से पहले इसके ट्रेलर ने विजय देवराकोंडा के फैंस के मन में एक्साइटमेंट बढ़ा दी है. हालांकि फिल्म में रश्मि मंदाना से पहले साई पल्लवी (Sai Pallavi) को साइन किया गया था, लेकिन फिल्म के इंटीमेट सीन के चलते उन्होंने फिल्म छोड़ दी थी. इस बात का खुलासा हाल ही में आई आईबीटी टाइम्स की रिपोर्ट के जरिए हुआ. मीडिया रिपोर्ट्स के अनुसार वह उस सीन को करने में काफी असहज थीं, इसलिए उन्होंने फिल्म का हिस्सा बनने से भी मना कर दिया. 
Create two looks with your @danielwellington watch. Buy any watch and receive a free strap along with your purchase For all my dearest followers get a benefit of 15% using my code DWXVAANI at their website or stores. Now, also open at Phoenix Marketcity Mall, Mumbai. #danielwellington #dwindia
A post shared by  VK (@_vaanikapoor_) on Mar 20, 2019 at 12:29am PDT

वहीं बॉलीवुड एक्ट्रेस वाणी कपूर (Vaani Kapoor) की बात करें तो मीडिया रिपोर्ट्स के मुताबिक वाणी कपूर को एक स्किनकेयर प्रोडक्ट के विज्ञापन के लिए अप्रोच किया था, लेकिन विज्ञापन में स्विम सूट कॉस्ट्यूम को लेकर उन्होंने इस ऐड को ठुकरा दिया. रिपोर्ट में कहा गया कि 'बेफिक्रे' एक्ट्रेस वाणी कपूर किसी कॉमर्शियल विज्ञापन के लिए ऐसे कॉस्ट्यूम्स पहनने के खिलाफ थीं. हालांकि बॉलीवुड एक्ट्रेस वाणी कपूर 'बेफिक्रे' और 'शुद्ध देसी रोमांस' जैसी फिल्म में काफी अलग अंदाज में दिखाई दी थीं.